આ ઉપરાંત તમે જ્યારે તડકામાં નથી જઇ રહ્યાં. અથવા સાંજનો કે રાતનો સમય હોય તો તમે હળવા ફ્લિપ ફ્લોપ સ્લીપર્સ પહેરી શકો છો. જે ખુબ જ આરામદાયક રહે છે. પણ હા, ફ્લિપફ્લોપ સ્લીપર્સ પસંદ કરતા સમયે તેમાં તળિયાનો સપોર્ટ મુલાયમ હોવો જરૂરી છે. જેથી તમારા પગના તળિયા પર ભાર નહીં આવે અને પગના દુઃખાવાની ફરિયાદ કર્યા વિના તમે ચાલવાની મજા લઇ શકો. ઉનાળામાં ઘણા લોકો એડવેન્ચર સ્પોર્ટ્સ માટે નીકળતા હોય છે. એવા સમયે એથલેટિક સૈંડલ સારા રહે છે. પણ જો સ્ટાઇલની છે વાત તો સ્લીપર્સ કે એથલેટિક શૂઝ તમારા માટે નથી. એવા સમયે તમે ક્લાસિક બ્રોગ્સ કે જે એક પ્રકારનુ જાડુ ચામડુ જ હોય છે તેનાથી બનેલા જૂતા પસંદ કરી શકો. અથવા ઓક્સફોર્ડ જૂતા પર પણ પસંદગી ઉતારી શકો છો. આ ઓક્સફોર્ડ શૂઝ તમે ફોર્મલ કે એક્ઝિક્યુટીવ વેર સાથે મેચિંગ કરી શકશો. જેથી ઓફિસનું કોઇ ફંકશન, પ્રેઝન્ટેશન કે પછી કોઇ બીજી પાર્ટી હોય ત્યાં તમારા સ્ટાઇલીશ એલિગન્ટ કપડાના પુરક સાથી આ જૂતા બની જશે. ઓફિસ રૂટિનમાં જો કે લોફર્સ સારા રહે. એક તો એ કે, લોફર્સ ગરમીમાં કુલ લુક આપે છે અને સાથે કેઝ્યુઅલ વેર સાથે મેચ પણ થઇ જાય. ઓફિસ સિવાય કોલેજમાં પણ લોફર્સ સારા લાગે છે. લોફર્સની સાથે કોલેજમાં જતા હોવ તો તમે સ્નીકર્સ અથવા એથલેટિક જૂતા પણ પસંદ કરી શકો છો.